જિલ્લાની એકમાત્ર બ્લડ બેન્ક ૨૫ દિવસથી બંધ હોઈ રક્તની જરૂરિયાતવાળા દર્દી તેમજ પરિવારજનોને મુશ્કેલીનો સામનો કરવો પડે છે. સાવરકુંડલા ૬૦થી વધારે ગામડા ધરાવતો તાલુકો છે. સાવરકુંડલામાં રક્તદાન કેમ્પ અવારનવાર યોજવામાં આવે છે. તેમ છતાં સાવરકુંડલાના દર્દીઓને લોહી માટે હેરાન થવું પડે છે. વર્તમાન જરૂરિયાતોને જોતા સાવરકુંડલા શહેરમાંજ એક બ્લડ બેંકની સ્થાપના અનિવાર્ય બની ગઈ છે.